CELEX: 31982R1883
Language: el
Date: 1982-07-12 00:00:00
Title: Κανονισμός (EOK) αριθ. 1883/82 τού Συμβουλίου τής 12ης Ιουλίου 1982 περί τροποποιήσεως τού κανονισμού (EOK) αριθ. 950/68 περί τού Κοινού Δασμολογίου

Avis juridique important

|

31982R1883

Κανονισμός (EOK) αριθ. 1883/82 τού Συμβουλίου τής 12ης Ιουλίου 1982 περί τροποποιήσεως τού κανονισμού (EOK) αριθ. 950/68 περί τού Κοινού Δασμολογίου  

Επίσημη Εφημερίδα αριθ. L 207 της 15/07/1982 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 1883/82 ΤΟΥ ΣΥΜΒΟΥΛΙΟΥ  της 12ης Ιουλίου 1982  περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως τα άρθρα 28 και 113,  την πρόταση της Επιτροπής,  Εκτιμώντας:  ότι για την κατάταξη ορισμένων ενδυμάτων, που καλύπτουν το τμήμα του σώματος κάτω από τη μέση και περιτυλίγουν χωριστά κάθε σκέλος, στο Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 (1), όπως τροποποιήθηκε τελευταία από τον κανονισμό (ΕΟΚ) αριθ. 1507/82 (2), θα πρέπει να ληφθεί υπόψη το κριτήριο του μήκους· ότι με βάση το κριτήριο αυτό κατατάχθηκαν τα ενδύματα αυτά στη διάκριση 61.01 Β V ε) (περισκελίδες), όταν καλύπτουν τα γόνατα και στη διάκριση 61.01 Β V δ) (κυλότται και κοντά πανταλόνια), όταν δεν τα καλύπτουν·  ότι άλλα ενδύματα του είδους αυτού που κατονομάζονται στα αγγλικά «breeches» η «knickerbockers» που καλύπτουν τα γόνατα κατατάσσονται στις περισκελίδες «πανταλόνια» της διακρίσεως 61.01 Β V ε) με βάση όλες τις διατυπώσεις του Κοινού Δασμολογίου, εκτός της αγγλικής·  ότι αντίθετα, με βάση την αγγλική διατύπωση του Κοινού Δασμολογίου, τα ενδύματα αυτά κατατάσσονται στη διάκριση 61.01 Β V δ) (κυλότται και κοντά πανταλόνια)·  ότι, επίσης, η αγγλική διατύπωση της διακρίσεως 58.02 A II α) έχει πιο περιοριστικό πνεύμα από τις διατυπώσεις στις άλλες αποδόσεις·  ότι πρέπει να ευθυγραμμιστεί η αγγλική διατύπωση των διακρίσεων 61.01 B V δ) και 58.02 A II α) με τις διατυπώσεις των άλλων αποδόσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η αγγλική απόδοση του «Κοινού Δασμολογίου», που προσαρτάται στον κανονισμό (ΕΟΚ) αριθ. 950/68, τροποποιείται ως ακολούθως:  1. Στη διάκριση 61.01 B V δ), οι όροι «Breeches και shorts» αντικαθίστανται από τον όρο «Shorts».  2. Στη διάκριση 58.02 A II υπό α), οι όροι «Tufted carpets, carpeting, and rugs» αντικαθίστανται από τους όρους «Tufted carpets, carpeting, rugs, mats and matting».  Άρθρο 2  Ο παρών κανονισμός αρχίζει να ισχύει την ημέρα της δημοσεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Ιουλίου 1982.  Για το Συμβούλιο  Ο Πρόεδρος  I. NOERGAARD  (1) ΕΕ αριθ. L 172 της 22. 7. 1968, σ. 1.  (2) ΕΕ αριθ. L 168 της 15. 6. 1982, σ. 5.